text: মরিয়মনগর বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
  
  অবস্থান 
  প্রতিষ্ঠানটি চট্টগ্রাম জেলার রাঙ্গুনিয়া উপজেলার অন্তর্গত মরিয়মনগর ইউনিয়নের ৪নং ওয়ার্ড মরমপাড়ায় অবস্থিত।
  
  ইতিহাস 
  ১৯৬৮ সালে বিদ্যালয়টি প্রতিষ্ঠিত হয়। জনাব আলহাজ্ব সাইফুল হক তার স্ত্রী জনাবা আলহাজ্ব নেশা বেগম-এর দানকৃত জমির উপর এ বিদ্যালয়টি প্রতিষ্ঠা করেন। ১৯৭৫ সালে সর্বপ্রথম এ বিদ্যালয় থেকে বোর্ড পরীক্ষায় অংশগ্রহণ করে এবং ১৯৮৪ সালের ১ এপ্রিল বিদ্যালয়টি এমপিও ভুক্ত হয়।
  
  ব্যবস্থাপনা 
  বিদ্যালয় পরিচালনার জন্য জনাব আলহাজ্ব আবুল কাশেম চিশতীকে সভাপতি করে ১১ জন বিশিষ্ট একটি পরিচালনা পরিষদ রয়েছে।
  
  শিক্ষকবৃন্দ 
  বিদ্যালয়ের প্রধান শিক্ষক জনাব মোহাম্মদ নুরুল হক। এছাড়া আরো ১১ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
  
  অবকাঠামো 
  বিদ্যালয়ে ২টি দ্বিতল ভবন রয়েছে। এতে প্রধান শিক্ষকের কার্যালয়, শিক্ষক মিলনায়তন এবং শ্রেণীকক্ষ সহ মোট ১৩টি কক্ষ রয়েছে।
  
  শিক্ষা কার্যক্রম 
  এটি একটি বালিকা মাধ্যমিক বিদ্যালয়। বর্তমানে আড়াই শতাধিক শিক্ষার্থী এ বিদ্যালয়ে অধ্যয়নরত আছে।
  
  ফলাফল ও কৃতিত্ব 
  ২০১৭ সালের এসএসসি পরীক্ষায় পাশের হার ৬৩.১৬% এবং ২০১৬ সালের জেএসসি পরীক্ষায় পাশের হার ৮৫%।
  
  আরো দেখুন 
   রাঙ্গুনিয়া উপজেলার শিক্ষা প্রতিষ্ঠানের তালিকা
  
  তথ্যসূত্র
  
  বহিঃসংযোগ 
  
  বিষয়শ্রেণী:রাঙ্গুনিয়া উপজেলার শিক্ষা প্রতিষ্ঠান
title: মরিয়মনগর বালিকা উচ্চ বিদ্যালয়